Diari Oficial de la Generalitat Valenciana


Sumari del DOGV 4016, del 07-06-2001 (2001/5375)

Informació pública de la Resolució del director de l'Àrea de Producte de l'Agència Valenciana del Turisme, per la qual es dóna de baixa com a establiment turístic al càmping Peñíscola, de Peñíscola, sigantura CT-CS-25.
--------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4016

Data del DOGV
:   07-06-2001

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2001/5375


Organisme emissor
:   Agència Valenciana del Turisme

Tipus de document
:   Anunci

Informació pública de la Resolució del director de l'Àrea de Producte de l'Agència Valenciana del Turisme, per la qual es dóna de baixa com a establiment turístic al càmping Peñíscola, de Peñíscola, sigantura CT-CS-25. [2001/S5375]
  
Per no haver estat possible notificar de forma personal i directa, a l'interessat, la Resolució del director de l'Àrea de Producte de l'Agència Valenciana de Turisme, de data 9 de març de 2001, recaiguda en l'expedient de baixa de l'establiment càmping Peñíscola, procedeix la seua publicació en el Diari Oficial de la Generalitat Valenciana, a efectes del que estableix l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú
  
València, 22 de maig de 2001.- El director de l'Àrea de Producte: Víctor Yepes Piqueras.
  
«Resolució del director de l'Àrea de Producte de l'Agència Valenciana del Turisme, per la qual es dóna de baixa com a establiment turístic el càmping Peñíscola de Peñíscola, signatura CT-CS-25.
  
Vist l'escrit presentat per Camping Peñíscola, SL, titular del càmping Peñíscola, situat a la carretera C-501 km 2,9 de Peñíscola, en el qual sol·licita la baixa del mencionat establiment per cessament en l'activitat pròpia de càmping.
  
Tenint en compte que:
  
Primer
  
En data 1 de febrer de 2001 es va girar per la Inspecció del Servei Territorial de Turisme de Castelló visita al càmping Peñíscola i es va comprovar que aquest ja no existeix i en els seus terrenys s'està construint un edifici per a la seua dedicació a establiment hoteler.
  
Fonaments de dret
  
Primer i únic
  
L'article 1 del Decret 63/1986, de 19 de maig del Consell de la Generalitat Valenciana, sobre Ordenació de Campaments de Turisme de la Comunitat Valenciana, estableix que queden subjectes a la present disposició les empreses d'allotjament en la modalitat de Campaments Públics de Turisme, també denominats Càmpings, els serveis de la qual poden ser utilitzats per qualsevol persona mitjançant preu. S'entendrà per càmping, l'espai de terreny degudament delimitat, dotat amb les instal·lacions i serveis corresponents i condicionat per a la seua ocupació temporal per persones que pretenguen fer vida a l'aire lliure, amb fins vacacionals o turístics, i utilitzant com a residència albergs mòbils, tendes de campanya, caravanes i o altres elements semblants fàcilment transportables.
  
Els fets reflectits en els antecedents posen de manifest que en l'establiment no es realitza l'activitat a què fa referència l'article 1 del citat Decret, per la qual cosa procedeix la seua baixa en el Registre d'Empreses, establiments i professions turístiques de la Comunitat Valenciana, com a campament de turisme.
  
Pel que s'ha exposat, en virtut de les atribucions conferides pel Decret 45/1996, de 25 de març, del Govern Valencià, pel qual s'aprova el Reglament de l'Agència Valenciana del Turisme (DOGV de 28 de març de 1996), resolc:
  
Donar de baixa com a establiment turístic el càmping Peñíscola, situat a la carretera C-501, km 2,9 de Peñíscola, amb signatura CT-CS-25.